26 sarnaqäwi: Diosat jan jithiqtir Job tata
¿JANIT aka usut jaqit sintt’askta? Job satawa, uka warmix warmipawa. ¿Kamsaskpachas uk yattati? ‘Diosar ñanqhachasin jiwxam’ saskiwa. Kunatsa ukham saskpacha, ukat kunatsa Job tatax ukham wal t’aqhispacha uk yatxatañäni.
Job tatax Jehová Diosarux ist’apunirïnwa. Canaanat Uz uraqix janiw sinti jayäkänti, ukan jakasïna. Jehová Diosax Job tatar wal munasïna, ukampis mä uñisiripaw utjäna. ¿Khitis uñispachäna uk yattati?
Supay Satanasawa. Amtañäni, jupax Jehová Diosar uñisir ñanqha angelawa. Jupaw Adanarus Evarus Diosar jan ist’ayas jithiqtayänxa, ukat taqinis jithiqtapxaspaw sarakïnwa. ¿Ukhamäspati? Janiwa. Diosar yupaychirinakat yatiqktan uk amtañäni, jupanakax janiw jithiqtapkänti. ¿Qhawqhanirus sutit aytasma?
Jacobus Joseyas Egipton jiwxapxäna, uka qhipatxa Job tataw Jehová Diosar chiqa chuymampi yupaychirïnxa aka Uraqin khitit sipansa. Supayax janiw taqi jaqinakar ñanqhaptaykaspati, ukwa Jehová Diosax Supayar uñacht’ayañ munäna, ukatwa akham säna: ‘Job tatar uñjtati. Jupax chiqa chuymampiw yupaychitu’ sasa.
‘Jumax bendista, sumanak churta ukatwa yupaychtamxa. Bendicionam apaqätaxa, ñanqhachätamwa’ sänwa Supayaxa.
Ukatwa Diosax säna: ‘Walikiwa. Apaqma. Kuna jan walinaktï Job tatar lurañ munkta uk luram ukanwa ñanqhachitanit janich uk uñjañäni. Ukampis janiw jiwayätati, ukatarak jiwayaskasma’ sasa.
Nayraqatxa, Supayax jaqinakampiw vacanakapa camellonakapa lunthatsuyäna, uwijanakapsa jiwarayäna. Mä jach’a thayampiw tunkpach wawanakapar jiwarayäna. Ukxaruwa Job tatar akham usüntayäna, wal t’aqhisïna. Ukatwa warmipax ‘Diosar ñanqhachasin jiwxam’ sänxa. Ukampis janiw Job tatax Diosar ñanqhachañ munkänti. Ukat kimsa uñt’atanakapaw sart’apxäna, jan wali sarnaqatamatwa ukhaman uñjasta sasaw sapxäna. Ukhampachas Job tatax Diosar yupaychaskakïnwa.
Ukax Jehová Diosar wal kusisiyäna, ukatwa, wal bendicïna, kunjamtï akan uñjaski ukhama. Usupatsa qullänwa, Job tatax yaqha 10 suma uñnaqt’an wawanakanïnwa, vacapas mä ukhat mä ukhäxänwa, uwijanakapas camellonakapas ukhamaraki.
¿Jobjamti Diosar yupaychaskakïta? Ukham yupaychätaxa, Diosax bendicïtamwa. Aka Uraqix Edén suma huertjamäxani ukhaxa wiñayatakiw jumax jakasisma.
Job 1:1-22; 2:1-13; 42:10-17.
Jiskt’äwinaka
- ¿Khitïnsa Job tataxa?
- ¿Supayax kamachañs munäna? ¿Munañapax phuqasïnti?
- ¿Jehová Diosax kunsa Supayarux ‘ukhamax lurmay sataynaxa’, ukat kunatsa?
- ¿Kunatsa Job tatarux warmipax “Diosar ñanqhacham ukat jiwxam” sataynaxa? (Dibujo uñxatma.)
- Kunjamtï aka payïr dibujon uñjaskixa, ¿Jehová Diosax Job tatarux kunjamsa bendicïna, ukat kunatsa?
- Jiwasatï Jobjam Diosat jan jithiqtkañänixa, ¿kuna bendicionanaksa katuqañäni?
Yaqha jiskt’äwinakampi
- Liyt’añamawa Job 1:1-22.
Jichhürunakanxa, ¿kunjamsa cristianonakax Job tatat yatiqasipxaspa? (Job 1:1; Fili. 2:15; 2 Ped. 3:14.)
- Liyt’añamawa Job 2:1-13.
Job tatampi warmipampixa janiw kikpa amuyapkänti kunapachatï Supayax t’aqhisiykäna ukhaxa, ¿kunatsa ukham sistanxa? (Job 2:9, 10; Pro. 19:3; Miq. 7:7; Mal. 3:14.)
- Liyt’añamawa Job 42:10-17.
Jesusasa Job tatasa chiqap chuymampi sarnaqasaxa, ¿kuna niya kikpa bendicionanaksa katuqapxäna? (Job 42:12; Fili. 2:9-11.)
Kuntï Job tatax Diosat jan jithiqtasax katuqkän uk yatiñaxa, ¿kunjamsa ch’amañchistu? (Job 42:10, 12; Heb. 6:10; Sant. 1:2-4, 12; 5:11.)
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn